Yle Sámi Radio

Yle Sámi Radio lea sámegielat radio mii gullá Yleisradio vuollai. Yle Sámi Radio doaibmaguovddáš lea Anáris, muhto das leat maid báikkálaš doaimmahusat Ohcejogas ja Gárasavvonis.

Yle Sámi Radio sádde prográmma golmma sámegillii: davvisáme-, anáraš- ja nuortalašgillii iežas kanálas Davvi-Suomas. Sámi Radio lea deháleamos sámi media Suomas. Dat olaha guldaleddjiidis jođánit hárvves ásson sámeguovllus. Dat lea áidna kanála, mas sámit besset guldalit ođđasiid, ságaid ja prográmmaid iežaset eatnigillii. Kanálas gullo eanaš sámi musihkka.

Kategoriija:Sámi mediat
Kategoriija:Sámekultuvra
Kategoriija:Suopma
Kategoriija:Rádio